Շիրակ Երգարան

«Շիրակ» Երգարան, Կարապետ Հաննէսեան եւ Յովհաննէս Հաննէսեան եղբայրներուն նախաձեռնութեամբ լոյս տեսած երգարան, Պէյրութ։

 Պատմական ակնարկ  
1953-ին լոյսին կու գայ «Շիրակ» Երգարանի, առաջին հատորը, առաջինը նուիրուած՝ Արամ Խաչատուրեանին: Հատորը հարուստ էր «նոր կենցաղի երգերով, որոնք գրեթէ կը ձայնասփռուէին հայրենի ռատիոկայանէն կամ արտասահմանի մէջ ձայնապնակներու միջոցաւ կը ձայնասփռուէին տուներէն ներս»: Հատորին առաջին երգը «Գարուն Երեւան»ն էր: Հաննէսեան եղբայրները այնուհետեւ ամէնամեայ ճշդապահութեամբ հրատարակեցին երգարան մը: Այդ երգարանները նուիրուած էին Յովհաննէս Պատալեանին, Մարթին Եորկանցին, Ատիս Հարմանտեանին, Լեւոն Գաթրճեանին, Արմինէ Մարտիրոսեանին, Ռոպերթ Ամիրխանեանին, Սեդրակ Օվիկեանին, Արամ Խաչատուրեանին, Հայաստանի Պարի Պետական Անսամպլին, Հայաստանի Երգի Պարի Անսամպլին, Լուսինէ Զաքարեանին, «Գոհար» երգչախումբին,...:

Անոնցմէ ոմանք ունեցան վերամշակուած վերահրատարակութիւններ: Այդ երգարաններուն թիւը հասաւ 31-ի, աւելի քան 31,000 ընդհանուր տպաքանակով: Աւելի ետք, անոնք լոյս ընծայեցին նաեւ «Շիրակ» Մանկապատանեկան Երգարաններ ՇԻՐԱԿ Դպրոցական Երգարան . Տրամադրուած…Հաննէսեան Եղբայրներ«օժանդակելու համար նոր սերունդի իգական եւ արական անդամներուն»:

Հրատարակուեցաւ նաեւ 766 էջանի «Շիրակ» Ընդարձակ Երգարանը: 1990-ին, հրատարակուեցաւ «Շիրակ» ճամբորդական Երգարանը, եւ երգարանաշարքի յիսնամեակին առթիւ' 875-էջանի «Շիրակ» Երգարան լոյս կը տեսնէ հայրենասիրական-յեղափոխական, դասական, ժողովրդական, հոգեւոր, մայրական, աշուղական, էսթրատային երգեր, օրօրներ եւ օփերէթներ,  Կարապետ Հաննէսեան (Խմբագիր)Շիրակ երգարան: 50 ամեակ

Յաջողութիւնը շատ մեծ էր. ահա թէ ինչու եղբայրները կը նախաձեռնեն մեծածաւալ ձայնագրեալ երգարաններու հրատարակութեան' 1960-ին, 1963-ին, 1967-ին, 1970-ին, 1973-ին եւ 1979-ին լոյսին բերելով ձայեագրեալ «Շիրակ» Երգարաններու վեց հատոր: Սակայն, երբ դժուար էր դեռեւս անտիպ երգեր ընդգրկել նոր հատորներուն մէջ, Կարապետ Հաննէսեան կը հրաւիրուի Հայաստան, «ուր զեկոյց տուի գործունէութեանս վերաբերեալ եւ նորագոյն երգերով վերադարձայ հայրենիքէն»:

 «Շիրակ» Երգարաններու շարք հրատարակելու գաղափարը  
Իսկ թէ ինչո՞ւ եւ ինչպէ՞ս յառաջացած է «Շիրակ» Երգարաններու շարք հրատարակելու գաղափարը, Կարապետ Հաննէսեան կը պատմէ.

Անդրանիկ Տաքէսեան Շիրակ Տեղանունն Իբրեւ Հայութեան եւ Հայաստանը Խորհրդանիշ

 ««Շիրակ»» մատենաշարի Խմբագրութիւնը 1953 
Ինչո՞ւ ««Շիրակ»» մատենաշարը, սոյն երգարանին հրատարակութեամբ, գոհունակութիւն կ՚ունենայ հայ ժողովուրդին սեփականութիւնը դարձնելու այն հին ու մանաւանդ նոր կենցաղի երգերը, որոնց գրեթէ բոլորը կը ձայնասփռուին մեր հայրենիքի ձայնասփիւռի կայանէն, կամ արտասահմանի մէջ ձայնապնակներու միջոցաւ կը նուագուին հայ տուներէն ներս։

Որպէսզի գոհացուցած ըլլանք հայ երգը սորվիլ ուզողներուն փափաքը, կը հրատարակենք սոյն երգարանը՝ այն հաստատ համոզումով թէ ան մեծ ժողովրդականութիւն պիտի գտնէ եւ արդարացնէ իր հիմնական նպատակը, այսինքն՝ պիտի սատարէ հայ երգի տարածման, առանց աղաւաղելու հեղինակներուն բառերը։ Կը հաւատանք թէ հայ երգը արտասահմանի մէջ կարեւոր դեր կը կատարէ ազգապահպանման տեսակէտով ու կը զօրացնէ հայրենիքի ու արտասահմանի հոգեկան ու մշակութային կապերը։

Այս հաւատքով ու վստահութեամբ կը հրատարակենք սոյն երգերու փունջը, որ քաղուած է Աբովեանի հայրենիքէն եւ իր բոյրը կը տարածէ աշխարհի չորս ծագերուն։

«Շիրակ» Մատենաշարի Խմբագրութիւն 1953

 Վկայութիւններ «Շիրակ» Երգարանի մասին 

 Սփիւռքահայութեան հետ մշակութային կապի կոմիտէի նախագահ՝Վարդգէս Համազասպեանի վերջին ելոյթէն հատուած մը «Շիրակ» գրատան բացման առիթով 

 Պատկերասրահ 

 Ծանօթագրութիւններ 

 Աղբիւրներ 
 «Շիրակ» ՏԵՂԱՆՈՒՆՆ ԻԲՐԵԻ ՀԱՅՈԻԹԵԱՆ ԵԻ ՀԱՅԱՍՏԱՆԻ ԽՈՐՀՐԴԱՆԻՇ

 Տե՛ս նաեւ 
 «Շիրակ» տպարան-հրատարակչատուն
 Կարապետ Հաննէսեան

 Արտաքին յղումներ 
 Անդրանիկ Տաքէսեան «Շիրակ» Տեղանունն Իբրեւ Հայութեան եւ Հայաստանը Խորհրդանիշ
 «Շիրակ» երգարան 1954, տպարան «Շիրակ»
 «Շիրակ» երգարան 2016 Սայաթ-Նովա Printing - Publishing, 2016
 Ձայնագրեալ «Շիրակ» երգարան Lebanon : Hannēsean Eghbayrneru,  Հաննէսեան Եղբայրներու, 1963-<1979>

Ստորոգութիւն:Երաժշտութիւն
Ստորոգութիւն:Գիրքեր այբբենական կարգով